PTTEP-PTT บวกสวนตลาด! ตอบรับราคาน้ำมันดิบ WTI-BRENT ทะลุ 125 เหรียญ
PTTEP-PTT บวกสวนตลาด! ตอบรับราคาน้ำมันดิบ WTI-BRENT พุ่งเหนือระดับ 125 ดอลลาร์/บาร์เรล
PTTEP-PTT บวกสวนตลาด! ตอบรับราคาน้ำมันดิบ WTI-BRENT พุ่งเหนือระดับ 125 ดอลลาร์/บาร์เรล
7 มี.ค. 2565

ผู้สื่อข่าวรายงานว่า วันนี้ (7 มี.ค.65 2565) ณ เวลา 10:45 น. หุ้นกลุ่มปตท.ราคาปรับตัวขึ้นสวนภาวะตลาดฯ นำโดยบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นอยู่ที่ระดับ 155.50 บาท บวกไป 5.00 บาท หรือขึ้นไป 2.99% โดยทำจุดสูงสุดที่ระดับ 158.00 บาท และทำจุดต่ำสุดที่ระดับ 153.50 บาท ด้วยมูลค่าการซื้อขาย 2.32 พันล้านบาท
บริษัท ปตท. จำกัด (มหาชน)  หรือ PTT ณ เวลา 10:47 น.  อยู่ที่ระดับ 39.00 บาท บวกไป 0.50 บาท หรือขึ้นไป 1.30% โดยทำจุดสูงสุดที่ระดับ 39.50 บาท และทำจุดต่ำสุดที่ระดับ 39.50 บาท ด้วยมูลค่าการซื้อขาย 1.18 พันล้านบาท
ด้านดัชนีตลาดหุ้นไทย ณ เวลา 10:48 น. อยู่ที่ระดับ SET อยู่ที่ระดับ 1,645.12  จุด ลบ 29.60 จุด หรือลดลง 1.77% ด้วยมูลค่าซื้อขาย 3.83 หมื่นล้าน
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นไทยเปิดตลาดเช้าวันนี้ปรับตัวลงแรง จากนักลงทุนกังวลสถานการณ์สงครามรัสเซีย-ยูเครนอาจยืดเยื้อ ทำให้ส่งผลกระทบต่อเศรษฐกิจในวงกว้าง อย่างไรก็ตามบ้านเราได้หุ้นกลุ่มน้ำมันและถ่านหิน เช่น บมจ.ปตท.สำรวจและผลิตปิโตรเลียม (PTTEP) และบมจ.บ้านปู (BANPU) พยุงตลาดไว้ได้ระดับหนึ่ง หลังจากราคาน้ำมันดิบ WTI พุ่งเหนือระดับ 125 ดอลลาร์/บาร์เรลแล้ว
โดยแนะนำนักลงทุนหาแหล่งพักเงินในหุ้นปลอดภัย (Defensive Stock) เช่น กลุ่มโรงพยาบาล ซึ่งเป็นหุ้นที่ปรับตัวลงน้อย ให้แนวรับไว้ที่ 1,640-1,645 จุด รับถัดไปที่ 1,620 จุด และแนวต้าน 1,660-1,665 จุด
บล.กรุงศรี ระบุในบทวิเคราะห์วันนี้(7 มี.ค.2565) ว่า  ประเมินว่า SET ปรับตัวลงแนวรับ 1,680 – 1,685 จุด จากความกังวลสถานการณ์รัสเซีย-ยูเครนที่ยืดเยื้อและยังไม่สามารถเจรจาการหยุดยิงได้ ประกอบกับมาตรการคว่ำบาตรรัสเซียจะทำให้เงินเฟ้อพุ่งขึ้นซึ่งจะกระทบต่อการขยายตัวทางเศรษฐกิจทั้งในยุโรปและสหรัฐ  อย่างไรก็ตามราคาน้ำมันดิบที่ทรงตัวระดับสูงยังคงเป็นบวกต่อกลุ่มพลังงานซึ่งจะช่วยหนุนดัชนีสลับรีบาวด์ขึ้นได้
กลยุทธ์การลงทุน: Selective Buy
-PTTEP PTT TOP SPRC BCP ราคาน้ำมันดิบ ค่าการกลั่น ทรงตัวระดับสูง
-HMPRO GLOBAL DOHOME MAKRO CPALL CRC CPN อานิสงส์เศรษฐกิจในประเทศฟื้นตัวขึ้น
-Defensive stock ในช่วงตลาดผันผวน  BDMS INTUCH ADVANC DTAC
 
วันนี้ (7มี.ค.65) ณ เวลา 10.50 น.สัญญาน้ำมันดิบเวสต์เท็กซัส (WTI)

วันนี้ (7มี.ค.65) ณ เวลา 10.50 น. สัญญาน้ำมันดิบเบรนท์ (BRENT)
